CELEX: 62010CN0485
Language: et
Date: 2010-10-08 00:00:00
Title: Kohtuasi C-485/10: 8. oktoobril 2010 esitatud hagi — Euroopa Komisjon versus Kreeka Vabariik

4.12.2010   
            
            
               ET
            
            
               Euroopa Liidu Teataja
            
            
               C 328/26
            
         8. oktoobril 2010 esitatud hagi — Euroopa Komisjon versus Kreeka Vabariik
   (Kohtuasi C-485/10)
   ()
   2010/C 328/44
   Kohtumenetluse keel: kreeka
   
      Pooled
   
   
      Hageja: Euroopa Komisjon (esindajad: B. Stromsky ja Μ. Konotantinidis)
   
      Kostja: Kreeka Vabariik
   
      Hageja nõuded
   
   
               —
            
            
               tuvastada, et jättes tähtaegselt võtmata vajalikud meetmed komisjoni 2. juuli 2008. aasta otsuse E(2008) 3118 (parandatud komisjoni 13. augusti 2008. aasta otsusega) riigiabi kohta, mida Kreeka andis Hellenic Shipyards A.E.-le (teatavaks tehtud numbri K(2008) 3118 all) täitmiseks, või igal juhul jättes komisjoni kohaselt teavitamata vastavalt otsuse artiklile 19 võetud meetmetest, on Kreeka Vabariik rikkunud selle otsuse artiklitest 2, 3, 5, 6, 8, 9 ja 11–18 ning Euroopa Liidu toimimise lepingust tulenevaid kohustusi;
            
         
               —
            
            
               mõista kohtukulud välja Kreeka Vabariigilt.
            
         
      Väited ja peamised argumendid
   
   Komisjoni hagiavalduses nõutakse, et Kreeka Vabariik täidaks komisjoni otsust ebaseadusliku riigiabi kohta, mida anti Hellenic Shipyards A.E.-le ja mis tuli tagasi nõuda selle ettevõtja mittesõjaväeliselt üksuselt.
   Komisjon märgib, et kreeka pidi tagama otsuse täitmise nelja kuu jooksul alates selle teatavaks tegemisest. Otsus tehti teatavaks 13. augustil 2008 ja komisjon ei ole selle otsuse täitmise tähtaega pikendanud. Seega möödus Kreekale otsuse täitmiseks antud tähtaeg formaalselt 13. detsembril 2008.
   Komisjon meenutab, et vastavalt Euroopa Kohtu väljakujunenud kohtupraktikale on ainus õigustus, millele liikmesriik võib komisjoni poolt ELTL artikli 108 lõike 2 alusel esitatud liikmesriigi kohustuse rikkumise hagile vastu vaieldes tugineda, otsuse nõuetekohase täitmise täielik võimatus.
   Kuid käesolevas asjas ei ole Kreeka ametiasutused täitmise täieliku võimatuse argumenti esitanud. Vastupidi, nad väljendasid koheselt tahet otsus võimalikult kiiresti täita. Komisjon märgib, et hagiavalduse esitamise ajal käesolevas asjas ei olnud Kreeka ametiasutused veel võtnud ühtegi meedet, et otsust kasvõi osaliselt täita.
   Komisjon on seisukohal, et Kreeka ei ole võtnud otsuse täitmiseks vajalikke meetmeid, näiteks lahenduse teel, mida arutati komisjoni teenistuste ja Kreeka pädevate ametiasutuste kirjavahetuses või mis tahes muul kohasel viisil.